MUNICIPIUL CRAIOVA
CONSILIUL LOCAL AL MUNICIPIULUI CRAIOVA

HOTĂRÂREA NR. 307
          Consiliul Local al Municipiului Craiova, întrunit în şedinţa ordinară din data de 25.06.2009;

Având în vedere raportul nr.74328/2009 al Direcţiei Patrimoniu prin care se propune modificarea inventarului bunurilor care aparţin domeniului public al municipiului Craiova, aprobat prin Hotărârea Guvernului nr.141/2008 şi rapoartele comisiilor de specialitate ale Consiliului Local al Municipiului Craiova nr.221, 227, 228, 229, 230/2009;
 În conformitate cu prevederile Legii nr.213/1998 privind proprietatea publică şi regimul juridic al acesteia, cu modificările şi completările ulterioare şi Hotărârii Guvernului nr.568/2000 pentru modificarea şi completarea Normelor metodologice de aplicare a Legii nr. 15/1994 privind amortizarea capitalului imobilizat în active corporale şi necorporale, cu modificările ulterioare, aprobate prin Hotărârea Guvernului nr.909/1997; 

În temeiul art.36 alin.2 lit.c, art.45 alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă modificarea inventarului bunurilor care aparţin domeniului public 

al municipiului Craiova, aprobat prin Hotărârea Guvernului nr.141/2008, după cum urmează: 

a –   se modifică valoarea de inventar a bunurilor care aparţin domeniului public al municipiului Craiova şi aflate în administrarea Regiei Autonome de Transport Craiova şi Serviciului Public Administraţia Pieţelor şi Târgurilor Craiova, conform anexelor nr.1 şi nr.2 care fac parte integrantă din prezenta hotărâre.

 b –   trecerea din domeniul public în domeniul privat al municipiului Craiova, în  vederea scoterii din funcţiune, a unor bunuri aflate în administrarea Serviciului Public Administraţia Pieţelor şi Târgurilor Craiova şi Colegiului de Arte şi Meserii „Constantin Brâncuşi”, prevăzute in anexele nr.3 şi nr.4 care fac parte integrantă din prezenta hotărâre.
 c – se completează inventarul bunurilor care aparţin domeniului public al municipiului Craiova cu bunurile imobile prevăzute în anexa nr.5 care face parte   integrantă din prezenta hotărâre.
  Art.2.  Se aprobă darea în administrare, către Serviciul Public Administraţia Pieţelor şi Târgurilor Craiova, a bunurilor care aparţin domeniului public al municipiului Craiova prevăzute în anexa nr.6 care face parte integrantă din prezenta hotărâre.

Art.3. Pe data prezentei hotărâri, se modifică în mod corespunzător Hotărârile  Consiliului Local al Municipiului Craiova nr.147/1999, nr.173/2001, nr.82/2006, nr.77/2006 şi nr.182/2009.

 Art.4.  Direcţia Patrimoniu va lua măsuri pentru îndeplinirea procedurilor legale, prin     intermediul Consiliului Judeţean Dolj, pentru modificarea corespunzătoare a Hotărârii Guvernului nr.141/2008.
Art.5. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico - Financiară,  Direcţia Patrimoniu, Regia Autonomă de Transport Craiova şi Serviciul Public Administraţia Pieţelor şi Târgurilor Craiova vor aduce la îndeplinire prevederile prezentei hotărâri.

